《简范信中》
宋代·吕本中

诗人例穷君不然，画堂绣户罗婵娟。当时乘醉出三峡，至今妙句留西川。

底事新来多退缩，梅花满眼看未熟。便期载酒约来冬，似要恶诗相抵触。

晓来寒凛似中原，君忍闭门清昼眠。我病犹能相追逐，知君心期终不俗。

但携二妙唤诸公，一醉落花吾亦足。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。